Uutisissa: Dokumentti taistelusta maailman tappavinta virusta vastaan -
tulee valkokankaalle. Ensikatsaus "Facing Darkness" -dokumenttiin.
Lisäksi: Maa kommunismin rautanyrkin alla.
Mutta miksi siitä on tullut etenevän herätyksen keskus?
Ja: Yksi Amerikan nopeimmin kasvavia seurakuntia.
Kiinalaiset maahanmuuttajat löytävät uuden kodin ja uuden uskon.
Hei ja tervetuloa! Olen Wendy Griffith. George Thomas on muissa tehtävissä.
Kuuba oli vuosikymmenien ajan virallisesti ateistimaa, -
ja seurakuntaa vainottiin ankarasti. Nyt seurakunta kasvaa -
ja nauttii uudenlaisista vapauksista. Sadat seurakunnat päättivät juuri -
historiallisen evankeliointikampanjan Havannassa.
Toimittajamme Heather Sells on käynyt Kuubassa raportoimassa -
seurakunnan kasvusta. Heather, Kuuban seurakunta elää jänniä aikoja.
Aivan. Kristus-ruumis kasvaa.
Lisäksi seurakunnissa vallitsee huomattava ykseys.
Juuri päättynyt kampanja kokosi yli 300 seurakuntaa -
noin 30 tunnustuskunnasta. 55 000 ihmistä tavoitettiin.
Kävimme Kuubassa vuonna 2015. Tapasimme eloisan seurakunnan, -
joka jakaa sanomaa Kristuksesta yksinkertaisin keinoin.
Viime vuosina Kuuban seurakunnat ovat kasvaneet uskomattomasti -
köyhyyden ja sorron keskellä.
Pastori Nestor on tyypillinen. Hän ja vaimo asuvat kaksiossa.
Seurakunta tapaa luokan kokoisessa huoneessa, joka on tupaten täynnä.
Rajoitukset ja vaikeudet ovat osaltaan auttaneet meitä kasvamaan.
Rakennusrajoitukset ovat saaneet kotiseurakuntien määrän -
kasvamaan räjähdysmäisesti baptistien ja helluntailaisten parissa.
Niukkuuden keskellä evankeliumin nälkä on ilmeinen koko Kuubassa.
Siksi kirkot täyttyvät ääriään myöten sunnuntaisin.
Ihmisille mukavuus on yhdentekevää.
Töistä väsyneenäkin he istuvat kivisäkillä tai parsitulla tuolilla -
tai seisovat koko tilaisuuden ajan, eivätkä he valita.
Raúl Castron kaudella seurakunnan rajoituksia on höllennetty hieman.
Kokousten järjestäminen ja evankeliointi ovat nyt helpompia.
Maasta paennut aktivisti Teo Babun sanoo, että Fidel Castron kuolema -
voi avata lisää mahdollisuuksia.
Hän sanoo, että diktaattori murskasi uskonnonvapauden.
Castro karkotti uskovia ja kielsi julkisen uskonnonharjoituksen.
Raúl tunnetaan veljeään käytännöllisempänä.
Hän ei ole yhtä seurakunnanvastainen.
Toivomme, että Kuuban hallinto on nyt vapaampi -
ajamaan vahvemmin uskonnonvapauksia.
Mutta nyt pelätään, että Raúl Castro peruuttaa joitain höllennyksiä -
estääkseen joitakuita hyötymästä veljen kuolemasta.
On myös huoli, että uusi Trumpin hallinto kiristää matkustusrajoituksia.
Se voisi hidastaa Yhdysvaltain ja Kuuban seurakuntien yhteistyötä.
Etelän baptistien lähetysasiantuntija Jason Carlisle sanoo -
suhteiden lähentymisen rohkaisseen lähetystyöhön.
Johtaja, joka miettii, miten vaikuttaa maailmaan tai miten seurakunta -
voisi olla mukana innostavassa kristillisessä työssä, ajattelee Kuubaa.
Toistaiseksi kuubalaispastorit ja Yhdysvaltain lähetysjohtajat -
ovat varovaisen optimistisia. Kuuban seurakunta on osoittanut, -
että se paitsi selviytyy, myös kukoistaa vaikeissa oloissa.
AP-uutistoimiston raportin mukaan -
Kuuban nopeimmin kasvava seurakunta on helluntaiseurakunta.
25 vuotta sitten sillä oli jäseniä 10 000. Nyt jäseniä on 120 000.
Baptisteja on noin 100 000 ja metodisteja 40 000.
Kaikki se maassa, jossa uskonto oli kerran kielletty.
Kuuba on yhä hyvin köyhä maa kaikilla mittareilla tarkasteltuna.
Miten seurakunnan onnistuu kasvaa köyhyyden keskellä?
He käyttävät yksinkertaista mallia, joka käy esimerkistä meille kaikille.
He rohkaisevat ihmisiä todistamaan.
Uutta uskovaa rohkaistaan kertomaan naapurille tai työtoverille, -
mitä hän on kokenut ja mitä Jeesus merkitsee hänelle.
Nämä perusmenetelmät ovat Uudessa testamentissa. Seurakunta kukoistaa.
Myös kotiseurakunnat kasvavat. Syynä ovat hallinnon rajoitukset.
Alun perin vahingoksi tarkoitettu on muuttunut hyödylliseksi.
Kotiseurakunnat kasvavat hullun lailla Kuubassa.
Kuuban kirkkojen neuvoston johtaja kertoi AP:lle hiljattain, -
että Kuubassa vallitsee uskonnon- vapaus. Oletko samaa mieltä?
Se on mielenkiintoista. En tiedä, miksi sellainen lausunto.
Asia on mutkikas. Kuuban uskovat asettavat tarkkaan sanansa vainoista.
Mutta rajoituksia on paljon. Raportissa puhuttiin rakennusrajoituksista.
Myös julkisten tapahtumien järjestämistä rajoitetaan.
Heidän pitää ilman muuta noudattaa varovaisuutta.
Valtaosa heistä sanoisi, että "vaino" on liian vahva ilmaus.
Miten merkittävänä pidät äsken päättynyttä evankeliointikampanjaa?
Monet ovat innoissaan, koska se kokosi seurakunnat.
55 000 ihmistä halusi kuubalaisten todistuksia sisältävän kirjan.
Kampanja tuottaa paljon hyvää.
Kiitos hyvästä raportista!
Filippiineille: seurakunnat nousevat vastustamaan -
presidentin väkivaltaista sotaa huumeita vastaan.
Katolinen kirkko tuomitsi pastoraali- kirjeessään presidentti Duterten -
raa'at toimet. Jotkut sanovat, että ne lietsovat kuoleman kulttuuria.
Lucille Talusan raportoi Manilasta.
Aasian Klubi 700 -ohjelmassa Manilassa pastori Emil Ybanez -
kuvaili itkien, missä kunnossa hänen poikansa ruumis oli -
laittoman teloituksen jälkeen.
Kaulan ympärillä oli metallilanka.
Kasvot oli peitetty ilmastointiteipillä. Kädet sidottu selän taa.
Kaulassa oli iso viiltohaava. Silloin murruin.
Miksi he kohtelivat poikaani niin kuin eläintä?
Ybanez myöntää, että poika AJ käytti huumeita. Hän oli päässyt kuiville -
ja ryhtynyt poliisin tietolähteeksi vain viikkoja aiemmin.
AJ on yksi 8 000 ihmisestä, jotka ovat kuolleet -
Duterten aloitettua sodan huumeita vastaan seitsemän kuukautta sitten.
Oletetuista käyttäjistä ja diilereistä valtaosa ei saanut oikeutta.
Rankaisemattomuuden kulttuuri sai katolisen kirkon -
antamaan pastoraalisen kirjeen, joka tuomitsee kasvavat teloitusluvut.
Katoliset kutsuivat hallinnon sotaa huumeita vastaan terroriksi, -
joka pääosin kohdistuu köyhiin.
Katolinen kirkko uskoo elämän lahjaan jokaisessa filippiiniläisessä.
Vastustamme suoraan sitä, mitä nyt on meneillään.
Miten puhua ja miten vapautua pelosta, -
joka nyt kylvetään näiden tapahtumien kautta?
Linda pelkää henkensä edestä.
Hän kertoo, että viisi diilerikaveria antautui mutta heidät tapettiin silti.
Hän sanoo, että köyhillekin pitäisi antaa mahdollisuus muuttumiseen.
Köyhyys on suurimpia syitä, miksi ihmiset hakevat tuloja diilaamisesta.
Siksi kirkko ja ihmisoikeusjärjestöt vaativat hallinnolta -
arvokkuutta vaalivia keinoja -
huumeongelman kitkemiseksi.
Niitä ovat esimerkiksi koulutus ja elinkeino-ohjelmat.
Poliisi- ja sotilasystävät auttavat Ybanezia selvittämään pojan tapausta.
Hän uskoo, että pojan kuoleman kautta Jumala herättää filippiiniläisiä.
Meidän tulisi tehdä parannusta kansana ja lopettaa yhdessä -
laittomat teloitukset, sillä tällainen pahuus vain synnyttää lisää pahuutta.
Pojan kuolema innoitti minua osallistumaan aktiivisemmin työhön, -
jossa poliiseille opetetaan arvoja. Poliisit opettavat niitä taas nuorille.
Annetaan diilereille ja käyttäjille mahdollisuus.
Uskomme, että jokainen voi muuttua. Myös presidentti, uskomme niin.
Olemme rukoilleet, että presidentti Duterte todella muuttaisi tapaa, -
jolla hän sotii huumeita vastaan.
Lucille Talusan, Manila.
Kiitos, Lucille. Tulossa: Virus, joka tappoi tuhansia Länsi-Afrikassa.
Dokumentti lähetyslääkäreistä, jotka taistelivat eturintamassa, -
tulee elokuvateattereihin.
Vuosia sitten isäni sai suuren ilmestyksen: -
jos Jeesus on Jumala, silloin kaikki, mitä Hän sanoo, on universumin laki.
Se koskee kaikkia: kristittyjä ja muita kuin kristittyjä.
Hengelliset lait olivat isän menestys- kirjan "The Secret Kingdom" perustus.
Pat Robertson opettaa siinä, miten Jumalan valtakunta toimii, -
mitkä periaatteet tuottavat poikkeuk- sellisen kasvun ja kehityksen -
ja mitkä ovat talouden, terveyden ja suhteiden avaimet sekä paljon muuta.
Olemme koonneet opetukset DVD:lle.
Mukana on myös opetukseni "The Law of Expectation", -
jonka innoitus tuli isän kirjasta.
Voit saada aikaan sellaisen tulevaisuuden, jota odotat, -
yksinkertaisesti uskon kautta.
Nämä kaksi opetusta nyt samalla DVD:llä.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän.
Elä täyttä elämää.
CBN.com.
Kesällä 2014 Länsi-Afrikassa puhkesi tappava ebolaepidemia.
Tuhansia kuoli. Muutama amerikkalai- nen lähetyslääkäri ja -sairaanhoitaja -
Samaritan's Purse -järjestöstä taisteli epidemiaa vastaan viikkoja.
Heistä kaksi sai tartunnan.
Samaritan's Purse julkaisee nyt dokumentin epidemiasta.
Efrem Graham jatkaa.
Katastrofi eteni.
Uusien tapausten ja kuolleiden määrä kasvaa yhä.
Tauti tappoi lähes 30 000 ihmistä kahden vuoden aikana.
Uusi dokumentti kertoo amerikkalaisista lähetystyöntekijöistä,-
jotka taistelivat ebolaepidemiaa vastaan Liberiassa -
ja sairastuivat itsekin.
Rukoilin lattialla: -
"Jumala, Sinä pystyt pelastamaan tämän miehen hengen. Teetkö sen?"
Dokumentti ei peittele, että tilanne oli teille vaikea. Miksi teitte dokumentin?
Monet ebolaa torjuneista Liberiassa, Guineassa ja Sierra Leonessa -
olivat nuoria ihmisiä. Haluan maailman näkevän, mitä Jumala teki -
ja miten Hän nuorten kautta taisteli -
maailman tappavinta virusta vastaan.
Puhelin soi. Kent Issacs sanoi, että lääkäri Kent Brantlyllä on ebola.
Haastattelujen kautta kuvataan lähettien raastavaa matkaa -
heidän torjuessa tappavaa epidemiaa.
Kerrotaan myös ihmeestä, joka pelasti heidän elämänsä.
Dokumentti kertoo, miten Jumala pelasti tri Brantlyn.
Tahdon nuoren sukupolven näkevän sen, koska Jumala voi käyttää heitä.
Jumala tarvitsee heitä ja haluaa käyttää heitä, jos he luottavat Häneen.
Ei mene päivääkään, ettenkö ajattelisi Liberiaa ja kokemustamme.
Brantlyn mukaan on vaivaannuttavaa nähdä itsensä valkokankaalla, -
mutta se auttaa muistamaan Jumalan uskollisuuden.
Jumala käski hyvästä syystä israelilaisten kertoa lapsilleen: -
"Olimme orjina Egyptissä."
On tärkeää muistaa läpikäymämme vaikeat ajat -
ja Jumalan teot elämässämme. Se opastaa eteenpäin.
Pelkäsin joutuvani kasvattamaan lapset yksin.
Kent ja Amber Brantly olivat palvelleet Liberiassa vuoden, kun ebola puhkesi.
Kent sai diagnoosin vain päiviä sen jälkeen, -
kun Amber ja lapset olivat lähteneet käymään USA:ssa.
Rukoukseni olivat yksinkertaisia.
Rukoilin: "Jumala, auta.
Auta minua olemaan uskollinen."
Rukoilin lasteni puolesta, -
kun en uskonut selviytyväni.
Rukoilin, että olisin uskollinen.
Jotta lapsille jäisi perintönä se, että isä pysyi uskollinen kuolemassaankin.
Yhteensä minulta on kuollut sukulaisia 17.
Tekijät sanovat, että tarinoiden yhteen nivominen osoittautui haastavasti.
Dokumentin sanoma on eeppinen.
Se punoo yhteen erilaisia tarinoita.
Oli vaikea sovittaa ne yhteen.
Leikkaaja löysi kaikkein vahvimmat ääni- ja kuvataltioinnit ja yhdisti ne.
Se oli yksi tavoista, joilla ratkaisimme asian.
David katsoi minua. "Sinullakin on ebola."
Hoitaja Nancy Writbol palveli tri Brantlyn kanssa Liberiassa.
Hänkin sai tartunnan.
Hän toivoo, että dokumentista välittyy yhteyden merkityksen sanoma.
Ei ole kyse siitä, -
että dokumentissa on muutama ulkomaanlähetti.
Kyse ei ole meistä, vaan kumppanuudesta ja yhteistyöstä -
niiden välillä, jotka elävät yhdessä. Kyse on yhteisössä elämisestä.
Ihmiset kertoivat avomielisesti monia asioita, -
kun haastattelimme heitä dokumenttiin.
Silti ne ovat asioita, jotka...
Joskus he sanoivat: "Voi, ei olisi pitänyt puhella sellaista."
Mutta juuri se tekee meistä ihmisiä. Voimme kaikki samaistua siihen.
Kuten sanoin aiemmin, voimme kaikki oppia siitä.
Tuotantotiimi toivoo dokumentin haastavan katsojia.
Toivon katsojien kysyvän itseltään nähtyään elokuvan: -
"Olisinko minä noin rohkea? Mitä itse tekisin?"
Ei tarvitse katsella kauan tämän päivän uutisia -
löytääkseen tilanteita, joissa kohtaamme pelkoa.
Uskon, että dokumentti voi auttaa meitä -
katsomaan olosuhteita elämässä ja maailmassa eri linssin läpi.
"Miltä näyttää, jos emme vastaakaan pelosta käsin, -
vaan jos meillä onkin rohkeutta edetä myötätunnossa?"
Jos uskomme ja luotamme Jeesukseen -
ja jos Hän on veneessämme, meidän ei tarvitse pelätä sen uppoamista.
Hän vie myrskyn läpi, kuten Hän vei tri Brantlynkin.
Haluan maailman näkevän, mitä Jumala teki.
Toivon Hänen nostavan nuorten armeijan: "Tässä olen, lähetä minut."
Efrem Graham, CBN News.
Innoittavaa. Dokumentti tulee teattereihin kautta USA:n 10.4.
Teatterit ja lipputiedot löydät kotisivuiltamme: cbnnews.com.
Tulossa: Katsaus seurakuntaan, joka on nopeimmin kasvavia Amerikassa.
Evankeliumi muuttaa yhteisön elämää.
Nämä ovat periaatteita koko maailmalle, kuin painovoimalaki.
Samanlaisia ovat Jumalan valtakunnan periaatteet.
Valtakunnassa on kaikkea: terveyttä, taloudellista siunausta, -
avio-onnea ja menestystä työssä.
Ennen kaikkea siinä on pääsy Jumalan luo.
Miten pääsemme sinne?
Tilaa "The Secret Kingdom" ja "The Law of Expectation" -paketti.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Hei taas! Mandariinikiinaa puhuva seurakunta -
on Amerikan nopeimmin kasvavia seurakuntia.
Suurista urbaaneista alueista pieniin maaseutuyhteisöihin -
nuoret kiinalaiset tulevat Kristuksen luo ja heidän elämänsä kohentuu.
Mengfei Li jatkaa.
Dramatisoitu versio kuvaa turhautumista ja vihaa, -
joka on yleistä monissa perheissä. Amerikankiinalaiset vanhemmat -
kokevat kommunikoinnin lastensa kanssa usein hankalaksi.
Yang Jie muutti USA:han 13-vuotiaana.
Silloin hänen suhteensa vanhempiin huononivat.
Perheen säännöt ovat tosi tiukat.
Lapsilta odotetaan aina huippusuorituksia.
Jos saan kokeesta 10―, saan rangaistuksen.
Yang Jien piti oppia noudattamaan sääntöjä.
Hän ei ymmärtänyt, miksi vanhemmat kohtelivat häntä niin.
Isä työskenteli nuorempana armeijassa.
Hän kasvatti minut armeijatyyliin.
Yang Jie ei silti kyseenalaistanut vanhempiensa rakkautta.
Häntä innostettiin etsimään kiinnostuksen kohde.
Hän alkoi tanssia. Hän vietti paljon aikaa tanssistudiolla ja esityksissä.
Suurin kannustimeni kovalle työnteolle oli päästä edistyneiden ryhmään -
ja saada koulun kaunein tanssipuku.
Myöhemmin kun menin lavalle ja tanssin osia, -
aloin saada kukkia ja raikuvia aplodeja.
Yleisön arvostelut.
Se kaikki muodostui meille tärkeäksi.
Hän rakastui Bohon.
Yang Jie asetti häneen samoja odotuksia täydellisyydestä -
kuin häneen oli asetettu.
Auvoinen elämä tuntui lipuvan pois. Suhteeseen tuli säröjä.
Emme keskustelleet.
Olimme vihaisia toisillemme. Odotin, että hän pyytää anteeksi ensin.
Avioliitto- ja perhe-elämä olivat luhistumaisillaan.
Jatkuva riitely ja väittely järkytti Crystal-tytärtä pahoin.
Olin samaan aikaan vihainen ja surullinen.
Rukoilen. Minusta isän ei pitäisi kohdella äitiä niin.
Ahdingon ja epävarmuuden keskellä Yang Jie ja Bo alkoivat käydä -
paikallisessa kiinalaisseurakunnassa.
Pastori opetti, miten rakentaa vahvoja ja vakaita perheitä Jumalan tapaan.
Aina tulee uusia ihmisiä. He etsivät yhteisöä, johon kuulua.
Ihmisiä, joihin he voivat löytää yhteyden.
Seurakuntana voimme tavoittaa heidät evankeliumilla ja kertoa Jeesuksesta.
Monet eivät ole ikinä olleet seurakunnassa aiemmin.
Eivät ole lukeneet Raamattua. Tutustumme. Kerromme Jeesuksesta.
Vuona 2016 USA myönsi lähes 41 000 maahanmuuttoviisumia -
manner-Kiinan kansalaisille.
Kiinalaisseurakuntien määrä USA:ssa on kasvanut.
Vuonna 2006 niitä oli 1 200. Vuonna 2011 niitä oli jo 1 600.
Jotkin seurakunnat tavoittavat erityisen tehokkaasti nuoria.
Teemme työtä seurakuntalaisten ja muiden seurakuntien kanssa.
Hampton Roadsin alueella neljä seurakuntaa tavoittaa aktiivisesti.
Teemme yhteistyötä myös amerikkalaisten seurakuntien kanssa.
Paikallinen verkosto tukee meitä ja mahdollistaa yhteyksiä.
Yritämme yhdessä tavoittaa kiinalaisyhteisön -
ja viedä sille evankeliumia.
Vähitellen Yang Jie ja Bo löysivät tarkoituksen pariskuntana.
Avioliitto eheytyi.
Rukoileminen on kuin päivittäistä hengellistä hengittämistä.
Ilmaa, jota tarvitsemme joka päivä.
Raamatun lukeminen ja tutkiminen on kuin jokapäiväistä ruokaa.
Crystal on iloinen, että Jeesus eheytti vanhempien liiton -
sekä toi rauhan perheeseen ja hänelle erityistarkoituksen.
Herra ja kirkkaus, -
ja kiitollisuus.
Jeesus on muuttanut meidät kaikki. Pitää seurata Herraa uskollisesti.
Palvella Häntä jatkossakin. Olimme eksyneitä. Nyt meillä on sama Isä.
Mengfei Li, CBN News.
Kiitos, Mengfei.
Voit jakaa uutisjuttuja sukulaisille ja ystäville.
Etsi juttu uutisten kotisivuilta ja jaa sitä Facebookissa ja Twitterissä.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Lopuksi: Sateiden niukkuus aiheuttaa kovaa kuivuutta Keniassa.
Perheitä uhkaa kuivuminen ja nälänhätä.
Kuivuus tuhosi viljelmät Kinangon kylässä.
CBN:n Operaatio siunaus Keniassa oli mukana ruokkimassa kyläläisiä.
Yhteistyössä ICC Mombasan kanssa järjestö vei kuorma-autolla avustusta.
Yli 300 perhettä sai ruokaa.
Hyvä tietää. Kiitos seurasta!
Voit seurata minua Twitterissä: @wendygcbn tai Facebookissa.
Ensi viikkoon! Koko tiimin puolesta näkemiin ja Jumalan siunausta!
Suomennos: Marianne Tenetz